**Община Никопол стартира процедура за избор на членове на Съвета на децата**

**П О К А Н А**

**ЗА УЧАСТИЕ В ПРОЦЕДУРА ЗА ИЗБОР НА ЧЛЕНОВЕ НА**

**СЪВЕТА НА ДЕЦАТА**

Съветът на децата е консултативен орган към председателя на Държавната агенция за закрила на детето. Учреден е през 2003 г., в изпълнение на основните принципи на Конвенцията на ООН за правата на детето и Закона за закрила на детето. Целта му е да насърчи детското участие в процесите на изработване на политики за децата и вземане на решения. Основната мисия на Съвета на децата е да представя детската гледна точка, мисли и чувства по въпроси, които засягат правото на защита, развитието и участието на децата в обществено – политическия живот.
Той включва представители на младите хора от всяка административна област и на децата от уязвими групи, като им дава възможност да обменят знания, умения и ценности и да взаимодействат с държавни и неправителствени организации на национално и регионално ниво. След навършване на 18-годишна възраст членовете на Съвета напускат организацията и местата им се попълват от нови членове, избрани по разработена от Съвета процедура. Прилагането и е на 3 нива: общинско, регионално и национално, които са взаимосвързани.

 **СКЪПИ ДЕЦА НА ОБЩИНА НИКОПОЛ,**

Във връзка с отправена Покана в писмо Изх.№ РР-03-03-5-/1/ 14.03.2024 г. от Областен управител на Област Плевен, **Община Никопол** **стартира**

**ПРОЦЕДУРА ЗА ИЗБОР НА ЧЛЕНОВЕ НА СЪВЕТА НА ДЕЦАТА**

1. **СЪСТАВ И ЧЛЕНОВЕ НА СЪВЕТА НА ДЕЦАТА**
* Съставът на Съвета се формира от по един представител на всички 28 административни области, 4 квоти от уязвими групи и 1 квота за представител на децата,получили международна закрила в България;
* За членове на Съвета на децата могат да бъдат предлагани кандидатури на деца на възраст до 18 години;
* Всяко дете може да кандидатства само в едно от четирите направления, както следва:

А/ членове на училищни форми за самоуправление, съгласно чл.171 на Закона за предучилищното и училищно образование, или на детски/младежки съвети, парламенти и др.

Б/ представители на детски и младежки инициативи и програми, финансирани от бизнеса;

В/ представители на неправителствени организации, работещи с деца, както и потребители/доброволци в социални услуги за деца;

Г/ индивидуални кандидатури.

* Членовете на Съвета следва да отговарят на следните критерии:
* Активност
* Креативност
* Толерантност
* Ангажираност към обща кауза
* Умение за водене на преговори и участие в групови дискусии
* Ориентираност към резултати
* Организаторски умения
* Доказани умения да работи, мотивира и обединява децата от областта
* Умение за изказване на позиция от името на другите деца от областта
* Възможност за пътуване без придружител /не се отнася за деца от уязвими групи, които имат нужда от подкрепа/.
1. **ДОКУМЕНТИ ЗА КАНДИДАТСТВАНЕ. СРОКОВЕ**
2. **Кандидатите подават следните документи:**
* Формуляр за кандидатстване /по образец/
* Мотивационно писмо /по образец/

Ако дете кандидатства по направление А/, Б/ или В/, към формуляра следва да бъде прикрепен протокол или друг документ, доказващ решение за номинацията. ***Всяка организация или програма може да номинира само един свой представител, като вземе официално решение за това.***

При индивидуално кандидатстване е изключително важно кандидатът да опише в мотивационното писмо механизма, по който как ще работи с другите деца от областта си и ще синхронизира техните мнения.

При попълване на формуляра, след като посочи в кое направление кандидатства, всяко дете има възможност да отбележи дали се самоопределя като дете от уязвима група. С това кандидатът участва в класирането и за свободните квотни места.

1. **Срок за подаване на документи:**

Документите се подават всеки работен ден от 8.00 до 12.00 ч. и от 13.00 ч. до 17.00 ч. в периода до 24.05.2024 г. на адрес: Общинска администрация Никопол, ул. „Александър Стамболийски“ № 5, гр.Никопол 5940 в Информационния център за административно обслужване на граждани, както и на официалната електронна поща на Община Никопол: **obshtina@nikopol-bg.com**

1. **КЛАСИРАНЕ НА ОБЩИНСКО НИВО**

Постъпилите кандидатури се разглеждат от Комисия, назначена със Заповед на Кмета на Община Никопол, в срок до 30.05.2024 г. Комисията приключва своята работа с изготвяне на предложение, което съдържа 3 кандидатури за членове на Съвета по всяко направление, класирани в низходящ ред.

Общодостъпно място, на което ще се обявяват резултатите от конкурса е информационното табло в сградата на община Никопол, с адрес гр.Никопол, ул. „Ал.Стамболийски“ №5, както и на електронния сайт на община Никопол <http://www.nikopol-bg.com/>.

 Кметът на Община Никопол одобрява предложението на Комисията и изпраща кандидатурите от направленията до Областния управител на област Плевен в срок до 15.06.2024 г. Общинското класиране не обвързва избора на областния управител.

1. **КЛАСИРАНЕ НА ОБЛАСТНО НИВО**

 Областният управител провежда избора за членове на Съвета на децата на областно ниво, въз основа на постъпилите кандидатури от общините до 30.06.2024 г., при спазване на Процедурата за избор на членове на Съвета на децата и Инструкцията за провеждане на избори за членове на Съвета на децата.

1. **КЛАСИРАНЕ НА НАЦИОНАЛНО НИВО**

 Председателят на Държавната агенция за закрила на детето /ДАЗД/ провежда избора за членове на Съвета на децата на национално ниво, въз основа на постъпилите кандидатури от областите в периода 10.08.2024 г. – 10.09.2024 г., при спазване на Процедурата за избор на членове на Съвета на децата и Инструкцията за провеждане на избори за членове на Съвета на децата.

1. **НОМИНИРАНЕ НА ПРЕДСТАВИТЕЛИ НА УЯЗВИМИ ГРУПИ**

След първоначалното разглеждане Комисиите пристъпват към номиниране на представители на уязвими групи, въз основа на заявено желание от кандидатите. За всяка свободна квота се номинират по две деца от уязвима група.

 Председателят на ДАЗД изпраща покана за членство до одобрените членове на Съвета, заедно с декларация за родителско съгласие/съгласие на законния представител до 20.09.2024 г. В срок до 30.09.2024 г. одобреният кандидат за член на Съвета заявява писмено своето желание за участие в работата на Съвета. При отказ на одобрения кандидат за член, номинираният за негов заместник заема свободното място, а третият в класирането става заместник, като се прилага гореописаната процедура за получаване на съгласие.

 Координиращ експерт на общинско ниво е Гюлденис Гюрселова Сакаджиева– мл.експерт „СДЗТЗ“, Община Никопол. Телефон за контакт: 0897631132.

За подробна информация на официалния сайт на Община Никопол са публикувани Процедура за избор на членове на Съвета на децата, приложения към нея и Инструкция за провеждане на избори за членове на Съвета на децата.